Pieter Bruegel o Viello

**Pieter Brueghel o Viello** u **Bruegel** (1525? – 9 de setiembre de 1569) estió un pintor flamenco, conoixito sobretot per os suyos paisaches y escenas de campesins.

## Biografía

Bels documentos sitúan o suyo puesto de naiximiento en Broghel, amán de Breda, pero no ye seguro si se refieren a la ciudat holandesa de Breda u a la ciudat belga de Bree, clamata Breda en latín. De l'anyo 1559 entadebant, o pintor sacó l'hache d'o suyo apellito y emprencipió a sinyar os cuadros suyos como **Bruegel**.

Estió aprendiz de Pieter van Aelst, a filla de qui sería mas tardi a suya muller, y ta 1551 l'aceptaban como mayestro en a cofraría de pintors d'Anvers. Poco dimpués vesitó Italia, tornando unaltra vegata ta Anvers antis d'estableixer-se a la fin en Bruselas 10 anyos dimpués, an i moriba lo 9 de setiembre de 1569.

Estió lo pai de Pieter Bruegel o Choven y Jan Bruegel o Viello. Os dos fillos se ferían tamién pintors, pero a la muerte de su pai yeran encara chiquez.

Bruegel s'especializó en paisaches plens de campesins, pintatos en un estilo mas simple que o d'os suyos contemporanios. A influencia mas evident en l'arte suyo ye a de l'anterior mayestro holandés Hieronymus Bosch.

A ormino se considera a Bruegel o Viello lo primer pintor d'Occident en fer paisaches per gusto propio mas que no pas como lo telón de fundo de bella alegoría relichiosa. Os suyos paisaches d'hibierno de 1565 son una buena preba d'a riguridat d'os hibiernos en o tiempo d'a clamata Chiqueta Edat de Chelo.

## Obras

* *Os peixes grans se minchan os chicos* 1556, Albertina, Viena
* *O somero en a escuela* 1556, Kupferstichkabinett Staatliche Museen, Berlín
* *A cayedura d'Icaro* ta 1558, Musée des Beaux-Arts, Bruselas
* *Proverbios holandeses* 1559, Staatliche Museen zu Berlin - Gemaldegalerie, Berlin
* *A luita entre Carnistoliendas y Cuaresma* 1559, Kunsthistorisches Museum Wien, Viena
* *Chuegos de ninos* 1560, Kunsthistorisches Museum Wien, Viena
* *O suicidio de Saúl* 1562, Kunsthistorisches Museum Wien, Viena
* *Dos monos chicos* 1562, Staaliche Museen, Gemaldegalerie, Berlín
* *[[O Trunfo d'a Muerte]]* ta 1562, Museo del Prado, Madrit
* *Dulle Griet (A loca Margalideta)* ta 1562, Museum Mayer van den Bergh, Anvers 
* *[[A torre de Babel (Brueghel)|A Torre de Babel]]* 1563, Kunsthistorisches Museum Wien, Viena
* *Viache ta Echipto* 1563, Courtauld Institute Galleries, Londres
* *A Torre de Babel (chiqueta)* ta 1563, Museum Boymans-van Beuningen, Rotterdam
* *Camín ta lo Calvario* 1564, Kunsthistorisches Museum Wien, Viena
* *L'adoración d'os Reis* 1564, The National Gallery, Londres
* *Os meses*. Ciclo de 6 a 12 pinturas d'os meses u estacions d'o Libro d'as horas, d'as cuals en perviven cinco:
** *Os cazataires en a nieu (ab.-chi.)* 1565, Kunsthistorisches Museum Wien, Viena
** *Día fusco (feb.-ma.)* 1565, Kunsthistorisches Museum Wien, Viena
** *A cullita d'o feno (chun.-chul.)* 1565, National Museum, Praga
** *A cullita (ag.-set.)* 1565, Metropolitan Museum of Art, Nueva York
** *A tornata d'a ramada (ot.-nob.)* 1565, Kunsthistorisches Museum Wien, Viena
* *Paisache d'hibierno con liena ta paxaros* 1565, Wiltshire, Wilton House
* *A calunia d'Apeles* 1565, British Museum, Londres
* *A mortalera d'os inocents* ta 1565, Hampton Court, R.U./Kunsthistorisches Museum Wien, Viena
* *O pintor y lo experto* ta 1565, Albertina, Viena 
* *A pedrica de Chuan Baptista* 1566, Beaux Arts Museum, Budapest
* *O censo de Belén* 1566, Musée des Beaux-Arts, Bruselas
* *O baile de casamiento* ta 1566, Detroit Institute of Arts, Detroit
* *A conversión de Paulo* 1567, Kunsthistorishes Museum Wien, Viena
* *O país de Cocanya* 1567, Alte Pinakothek, Munich
* *O ciego guiando a o ciego* 1568, Museo Nacionale, Nápols
* *O casamiento campesín* 1568, Kunsthistorisches Museum Wien, Viena
* *A danza campesina* 1568, Kunsthistorisches Museum Wien, Viena
* *Os pedigons* 1568, Louvre, París
* *O campesín e o niedo* 1568, Kunsthistorisches Museum Wien, Viena
* *A cayedura d'os ánchels rebeldes*, Musée des Beaux-Arts, Bruselas

## Vinclos externos

*  Replega completa d'as suyas pinturas.